La desocupació disminueix a l'Horta Nord en quasi 1.000 persones entre els mesos de març de 2022 i març de 2023
12 de abril de 2023

En el seu informe número 4 de 2023, l'Observatori d'Ocupació de Pactem Nord, segons dades de LABORA i el SEPE, ha posat de manifest el descens de les persones desocupades inscrites en els serveis públics d'ocupació entre març de 2022 i març de 2023, aconseguint una reducció interanual de la desocupació de l'ordre del 4,88%, amb 947 persones desocupades menys.

Al març d'aquest any 2023 la desocupació s'ha reduït en 39 persones respecte del mes febrer, situant-se en 18.469 el nombre de persones desocupades inscrites en els serveis públics d'ocupació. Continua la tendència de descens de la desocupació a la comarca per segon mes consecutiu. Aquesta evolució no s'ha produït en tots dos sexes, perquè el nombre d'homes desocupats ha augmentat en (+38), mentre que entre les dones s'ha produït un descens moderat (-77 persones) respecte al mes anterior. Amb tot, en situació de desocupació es troben 11.266 dones i 7.203 homes en els registres de desocupació de LABORA.

La desocupació disminuïx en la comparativa interanual en tots els municipis de l'Horta Nord a excepció d'Albalat dels Sorells, destacant en termes absoluts el descens de la desocupació en els municipis de Burjassot, Paterna, Meliana i Puçol. En termes percentuals, Alfara del Patriarca, El Puig de Santa Maria, Meliana i Almàssera, són els municipis en els quals més ha disminuït la desocupació respecte a març de 2023 (disminució del 19,37%, 13,04%, 10,62% i 10,33% respectivament). Si ens remuntem al primer trimestre de 2019, la desocupació ha disminuït a l'Horta Nord en un total de 1.477 persones desocupades.